Brezova (Ivanjica)

**Brezova** je naselje u Srbiji u opštini Ivanjica u Moravičkom okrugu. Prema popisu iz 2002. bilo je 551 stanovnika (prema popisu iz 1991. bilo je 624 stanovnika).

U geografskom smislu Brezova i područje ivanjičke opštine poznati su pod imenom Moravički Stari Vlah. MZ Brezova sačinjava sela Brezova, Šarenik, Klekova, Močioci, Ravna Gora, Preseka itd. Njen centar Katići udaljen je od Ivanjice 24&nbsp;km. Svojom teritorijom se graniči sa opštinama Nova Varoš i Arilje kao i ivanjičkim mesnim zajednicama Prilike i Kušići.

## Historija
Brezova je naziv dobila po mnogobrojnim brezama koje su rasle na području ovog sela. Prvi put se pominje krajem 13. veka u povelji kralja Stefana Uroša Milutina kojom on potvrđuje manastiru Hilandar priloge svog dede i oca a prilaže nove posede. Brezova je sve vreme pripadala Moravičkom srezu sa sedištem u Ivanjici, koji je pripadao Užičkom okrugu u 19. veku sve do 1899. godine kada je pripojen Čačanskom okrugu. Kada su 1921. godine u Kraljevini SHS formirane oblasti Moravički srez je pripojen Raškoj oblasti sve do 1929. godine i podele na banovine kada je ovaj srez pripadao Zetskoj, a kasnije Drinskoj banovini.

## Prirodne odlike
Na području sela uzdiže se planina Mučanj sa najvišim vrhom Jerinin grad od 1534 metara čiji je masiv sa kamenitom severnom i severoistočnom stranom prepoznatljiv sa velike udaljenosti. Veći deo područja sela je krečnjačkog sastava i bogat je šumom od kojih je pre planske seče najviše zahvatala bukva i to 80 %. Sada je odnos četinarskog i listopadnog 30:70 %. Jedan deo sela se prostire od Katića do Bele crkve a drugi je između Miladžinske reke, Brezovačke reke i Vujaškog potoka. Ravna gora se nalazi na drugoj strani Mučnja.

## Građevine
Crkva svetog Nikole (''Bela Crkva'') u Brezovi je, prema narodnom predanju, zadužbina despota Stefana Lazarevića, a nalazi se 20&nbsp;km od Ivanjice uz reku Grabovicu u podnožju Mučnja. Današnja crkva je podignuta u prvoj polovini XVII veka i danas se nalazi pod zaštitom republike Srbije, kao spomenik kulture od velikog značaja.

U centru sela Katića inače solidno urbanizovanog mesta nalazi se škola „Mićo Matović“ sa sportskom salom i terenima, bioskopom i pozornicom, bibliotekom. Pored školske na Katićima postoji i biblioteka MZ Brezova. u blizini je ambulanta otvorena šezdesetih godina 20. veka. Katići imaju i poštu, motel „Vodice“, pansion „Obradović“, kafanu i kafić.

## Demografija
Brezova ima 825 stanovnika koji žive u 214 prema internom popisu iz 1999. godine. Kad su naseljavali ovo područje u 18. i 19. veku pridošlice su gradile kuće na zaklonitim mestima u nižim predelima i zaravnima. Kuće su raštrkane i razbacane pa su udaljene jedna od druge ili je jedna grupa kuća udaljena od druge.

U naselju Brezova živi 474 punoletna stanovnika, a prosečna starost stanovništva iznosi 47,6 godina (45,8 kod muškaraca i 49,6 kod žena). U naselju ima 168 domaćinstava, a prosečan broj članova po domaćinstvu je 3,28.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)